கேள்வி: பிரம்மானந்த சுவாமி சிவயோகி - சுயசரிதை என்பது என்ன?
பதில்: பிரம்மானந்த சிவயோகி 1852 ஆகஸ்ட் 26 அன்று கேரளாவின் பாலக்காடு மாவட்டம் உள்ள கொல்லங்கோடு என்ற சிறிய கிராமத்தில் பிறந்தார். இவர் "கரத்" குடும்பத்தைச் சேர்ந்த நானி அம்மா மற்றும் வல்லங்கியில் உள்ள குன்னத் ரவுன்னியாரத்தின் குஞ்ஞிகிருஷ்ண மேனன் ஆகியோரின் ஒன்பதாவது மகனாவார். இவருக்கு ஒன்பது சகோதரர்களும் ஒரு சகோதரியும் இருந்தனர். தனது குழந்தை பருவத்தில் கோவிந்தன்குட்டி என்று அழைக்கப்பட்டார். இவரின் தாயார் மதத்தின் கொள்கைகளை கண்டிப்பாக பின்பற்றிய ஒரு பக்தியுள்ள நாயர் பெண்மணி ஆவார். இவரது பெற்றோரும் மற்ற குடும்ப உறுப்பினர்களும் இயற்கையாகவே பழமைவாதத்தை நோக்கி இவரைத் தூண்டினர். கோவிந்தன்குட்டி ஒரு நாயர் சிறுவனின் அனைத்து பாரம்பரிய வாழ்க்கையையும் ஏற்றுக்கொண்டார். அவர் கோயில்களுக்குச் சென்று, தனிப்பட்ட கடவுள்களை வழிபட்டார். பிரார்த்தனைச் சடங்குகள் உட்ப்ட பிற மத பழக்கவழக்கங்களில் ஈடுபட்டார். கொல்லங்கோடு வாரியம் தொடக்கப்பள்ளிக்கு அனுப்பப்பட்டார். இந்தக் காலகட்டத்தில் கேரளாவில் கல்வித் துறையில் பல மாற்றங்கள் நிகழ்ந்தன. ஆனால் பெரும்பாலானவர்களுக்கு ஆங்கிலக் கல்வியின் முக்கியத்துவம் தெரியாது. சமசுகிருத அறிஞர்கள் எல்லா இடங்களிலும் மதிக்கப்பட்டனர். மாணவர்கள் வழக்கமாக சமசுகிருத அறிஞர்களின் இல்லத்திற்கு சென்று மொழியை கற்று கொள்வார்கள். பத்மநாப சாஸ்திரி என்பவர் கோவிந்தன்குட்டிக்கு வழிகாட்டியாக இருந்தார். இவரின் தந்தை தனது மகனை சமசுகிருதத்தில் உயர் கல்வி பயில கூடலூர் அனுப்பினார். இவர் தனது குருவிடமிருந்து இலக்கணம், கவிதை மற்றும் கவிதைகளைப் படித்தார். இந்தக் காலகட்டத்தில் இவர் தனது கவிதை மேதமையை வெளிப்படுத்தினார். மேலும், இந்து வேதங்கள் மற்றும் தமிழ் மொழியில் நன்கு தேர்ச்சி பெற்றார். இவரது ஆரம்பகால வாழ்க்கையிலோ அல்லது குழந்தைப் பருவத்திலோஇவரது பகுத்தறிவு அல்லது நாத்திகவாதம் பற்றிய பிற்கால நம்பிக்கைகளின் கண்கவர் அல்லது எந்த அறிகுறியும் இல்லை.